Botella

300px|miniatura|Botella de vidro coloreado 
Unha botella é un recipiente co pescozo estreito que se utiliza para conservar, almacenar e transportar líquidos.

Fabrícase en diversos materiais que debido ao seu labor deben ser estancos. Os máis comúns son o plástico e o vidro.

As capacidades máis comúns son:

 Para o viño: 75 cl 
 Para a auga: 50, 75, 100, 150, 200 cl. Se a medida é superior, adoita incorporar unha asa pasando a denominarse garrafa. Se a medida é inferior a 50 cl, adóitase denominar botello.

Os modelos de botella máis utilizados para envasar viño son: 
 Bordelesa, modelo habitual do viño tinto. 
 Rin, a botella común para o viño branco. 
 Magnum, botella de viño de 150 cl.

 Botella de vidro 
200px|miniatura|Botellas de vidro, para leite 
Utilízase para aqueles produtos cuxas propiedades non se alteran baixo os efectos da luz. En caso contrario, precísase utilizar envases opacos como latas ou bricks.

A fins do século XX o seu uso para as bebidas de consumo masivo tendeu a declinar, substituídas por envases plásticos sen retorno. Con todo, existen campañas en varios países contra os envases de PVC, polos problemas que causa ao medio ambiente.

A botella de vidro leva pegada unha ou varias etiquetas de papel nas que se especifica o produto e a marca así como as informacións legais: composición, razón social do fabricante etc.

 Partes da botella 
A botella componse das seguintes partes (de arriba a abaixo): 
 Boca: orificio por onde se verte o líquido 
 Fío ou hélice 
 Anel 
 Pescozo 
 Costas 
 Corpo 
 Fondo 
 Anel de amoreamento

 Tipos de peche 
 Para líquidos envasados sen presión 
 Rosca estándar 
 Rosca inviolable. Para abrir a botella é necesario forzar o precinto da rosca. 
 Tapón de cortiza. O propio tapón é o que exerce a presión lateral.
 Para líquidos envasados con presión 
 Tapón coroa 
 Twist-off coroa 
 Eurospin 
 DiTAB
 Para líquidos envasados con ou sen presión 
 Tapón Tapress. Sistema de peche polivalente.

A botella de viño péchase tradicionalmente con tapón de cortiza. Por iso, recoméndase que se garde en horizontal para mantelo húmido pois se se seca, o viño corre o risco de oxidarse.

 Botella Codd 
200px|miniatura|dereita|Botella Codd. 
1872: o fabricante de bebida gasosa Hiram Codd deseña e patenta unha botella para bebida carbonatada. A botella de pescozo Codd, incluía un marbete e un tapón de vidro no pescozo. As botellas enchíanse ao revés, e a presión do gas carbónico na botella forzaba o tapón contra o pico, selándoa. A botella tiña a forma da foto, á dereita, cunha cámara dentro da cal o tapón podía ser empuxado para abrir a botella e non se bloqueaba ao servir.

Despois da súa introdución, a botella fíxose extremadamente popular en Europa, Asia e Australia, así como os bebedores de alcol desdeñaban o seu uso. O termo codswallop orixinado en cervexa vendida en botellas Codd, fixo que a cervexa se fixese popular e coñecida como wallop. Non hai definitiva evidencia disto.

Na Arxentina, a marca de bebida gasosa que a popularizou chamábase "Chinchibirra".

O envasado Codd produciuse regularmente por moitas décadas, pero gradualmente fíxose antigo. Como os nenos rompían as botellas para extraer os tapóns de bóla de vidro, fixéronse moi raros e apareceron coleccionistas, particularmente en Reino Unido. Unha botella Codd cor cobalto custa miles de libras esterlinas no mercado de antigüidades. O deseño do pescozo Codd aínda se usa no Xapón en bebidas soft ramune.

 Historia 
Na antiga Roma co termo ampulla, botella, designábase unha vasilla que tivese calquera forma e que estivese feita de calquera materia, pero sobre todo o nome servía para designar un recipiente co pescozo longo e estreito e o corpo inflado. Nas escavacións da cidade de Roma atopáronse botellas de moi diferentes modelos. En relación con esta palabra podemos mencionar os seguintes termos:

 A ampulla olearia: botella que servía para conter aceite e levaba aos baños para verter sobre a strigilis, que era unha especie de almohaza que servía para limparse a pel despois do baño. 
 A ampulla rubida: estaba recuberta de coiro e empregábase nas viaxes para conservar algún tipo de líquido. 
 Ampullarius: era o artesán cuxo oficio consistía en cubrir con coiro as botellas de vidro. 
 Ampulla: terzo superior do oviduto, lugar onde leva a cabo o proceso de fecundación.

Categoría:Utensilios de cociña
Categoría:Materiais en contacto cos alimentos